शौर्य स्मारक : चिनार पार्क की 3 एकड़ जमीन पर होगा विस्तार
स्मारक और पार्क
जून तक हो सकता है विस्तार..... 113 मीटर दूर तैयार होगा पार्किंग स्थल
स्मारक परिसर में स्थापित होगी भारत माता की भव्य प्रतिमा, पर्यटकों की बढ़ती संख्या को देखते हुए विस्तार की प्लानिंग
अरेरा हिल्स पर 12 एकड़ दायरे में फैले शौर्य स्मारक परिसर का जल्द ही विस्तार किया जाएगा। इसके लिए स्मारक से सटे चिनार पार्क के हिस्से की 3 एकड़ जमीन इसकी जद में शामिल की जाएगी। शासन स्तर पर इसके बारे में निर्णय ले लिया गया है। संस्कृति विभाग ने भी विस्तार की रूपरेखा तैयार कर ली है। मुख्यमंत्री शिवराज सिंह चौहान इस बारे में जल्द ही बैठक भी बुला सकते हैं। स्मारक परिसर में भारत माता की भव्य प्रतिमा भी स्थापित किए जाने का फैसला किया गया है।
पर्यटकों की बढ़ती तादाद के मद्देनजर शासन इसका विस्तार कर रहा है। पिछले महीने राष्ट्रीय स्वयं सेवक संघ के सर संघ चालक मोहन भागवत ने स्मारक का अवलाेकन किया था। उसी दिन सीएम ने संस्कृति विभाग के अधिकारियों से इस बारे में बातचीत की थी।
इसलिए लिया निर्णय
तारीख अभी तय नहीं
स्मारक परिसर के विस्तार किया जाएगा। साथ ही भारत माता की भव्य प्रतिमा स्थापित की जाएगी। इसकी तारीख तय नहीं की गई है। विभाग द्वारा चिह्नाकित की गई जगह का सीएम ने भी मुआयना कर लिया है। मनोज श्रीवास्तव, प्रमुख सचिव, संस्कृति विभाग
एयरक्राॅफ्ट और टैंक रखे जाएंगे
पर्यटकों की बढ़ती संख्या को देखते हुए स्मारक का विस्तार किया जाएगा। चिनार पार्क वाला हिस्सा जब स्मारक परिसर में शामिल होगा तब इसमें वायु सेना से मिलने वाला एयरक्राॅफ्ट और थल सेना से मिलने वाले छह टैंक रखे जा सकते हैं। इसके लिए विभाग के अधिकारियों ने सेना के अधिकारियों से बातचीत पूरी कर ली है। जून तक यह काम पूरा हाेने के आसार हैं।
2. स्मारक परिसर में प्रवेश के लिए पंद्रह दिन पहले सहयोग राशि यानी टिकट दरें तय की गई थीं। रविवार को यहां साढ़े तीन हजार से ज्यादा पर्यटक पहुंचे।
1. अभी परिसर के दायरे में बेसमेंट में बनी शौर्य वीथी, द्रोणाचार्य सभागृह, शौर्य स्तंभ, कैफेटेरिया समेत खुला स्थान, टिकट काउंटर, पार्किंग, बाग- बगीचे हैं।
स्मारक अभी 12 एकड़ में... तीन एकड़ जमीन शामिल होने के बाद दायरा 15 एकड़ हो जाएगा।
चिनार पार्क 20 एकड़ में... स्मारक में जमीन शामिल होने के बाद पार्क में 17 एकड़ जमीन बचेगी
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva